Het sijn comen vore den raide vander stad jan vander donck
gheheeten claes in deen zijde Ende de borghen vanden wissele
barthelmeeus alpheer die hij ind stad van loven te houden plach
ald de voirs jan vander donck ond dande peninghe die hij
meynde opden wissel staen te hebben yesch xli peets elken peet
te xviii stuvs gherekent vanden voirs boeghen hem uutghereyct
te wordden ghemerct dat jan steck diene des voirs barthelmeeus
inden wissel der voirs barthelmeeus die xli peers ontfanghen
hadde int jare van lvi xxiiii daghe in meye ende dat de selve
peninghe ald dueghdelijck stonden ende ghesedt waen als wisselgelt
sonder bate oft profijte dair af te comen in enig manien Dair
op de voirs borghen antwden seggen dat al waert alsoe dat de
voirs jan steck de voirs xli peets ontfanghen mocht hebbe Soe
wae nochtans wair dat de voirs jan vander donck de peninghe ald
selve gesedt hadde van auxte soe hij te kenne hadde gegeve dat hem
die ghestolen mochte wordden Ende dat de selve jan vand donck
van dien peninghen tractaet en compacht ghemaect hadde mette
voirs janne stock ome die selve peninghe bynne eene jaire en
niet eer te moghe eysschen ende dat de selve jan nae uutwijse
des wisselboecx dair af hadde een codulle en obligacie vande voirs
janne stecke hem ghegeve Ende nae dien dat de voirs jan
vander donck selve ghekint heeft dat hij selve uut sine handen
de voirs xli peets janne steck gegeve heeft om hem te besorgen
dat hem die niet ghestolen en souden wordde ende men oic
voirt bevant uut cedulle vore gheruert dat die peninghen
dair ghesedt waen met compacte ome ten eynde vanden jaire
ende niet eer te moghen eysschen Soe meynde de voirs borghe
dat dat gelt niet dueghdelick en stont noch en was oic niet
vander recht mamen van wisselgelde Soe es ghetmineert dat
de voirs borghe vanden wissele voirs onghehoude zulle sijn vande
voirs xli peets den voirs janne vander donck enighe betalinge
te doene cor lyeminge ouderogghe burgingris et alis de plono
consilio apiclis iii